**10 วันแห่งการอธิษฐาน**

**ความสำคัญของความเชื่อ**

**วันที่ 5 มุ่งเน้นในสิ่งสำคัญในการอธิษฐานของเรา**

มัทธิว 6: 9-10 เพราะฉะนั้นพวกท่านจงอธิษฐานเช่นนี้ว่า “ข้าแต่พระบิดาของข้าพระองค์ทั้งหลาย ผู้สถิตในสวรรค์ขอให้พระนามของพระองค์เป็นที่เคารพสักการะ ขอให้แผ่นดินของพระองค์มาตั้งอยู่ ขอให้เป็นไปตามพระทัยของพระองค์ ในสวรรค์เป็นอย่างไรก็ให้เป็นไปอย่างนั้นในแผ่นดินโลก…..”

**จุดมุ่งเน้นใหม่ในการอธิษฐาน**

การมุ่งความสนใจไปที่พระเจ้าและสิ่งต่างๆ ที่สำคัญก็มีความสำคัญในชีวิตการอธิษฐานของเราเช่นกัน บ่อยครั้งคำอธิษฐานของเราอ่อนแอและไม่เกิดผลเพราะคำอธิษฐานมีศูนย์กลางอยู่ที่ตัวเราเท่านั้น เราอธิษฐานต่อพระเจ้าเกี่ยวกับสิ่งที่เราปรารถนาที่จะมีและปัญหาที่เราเผชิญมากกว่าที่พระเจ้า

คำอธิษฐานที่ทำให้พระเจ้าพอพระทัยมีจุดเน้นที่แตกต่างออกไป จุดเน้นจะไม่ใช่ "สิ่งที่เราอยากได้" อีกต่อไปแต่เป็นพระเจ้าการคิดแบบนี้เป็นกุญแจสำคัญสู่ประสบการณ์การอธิษฐานแบบใหม่ การอธิษฐานที่ทำให้พระเจ้าพอพระทัยต้องยอมรับว่าพระเจ้าเป็นเพื่อนที่สัตย์ซื่อของฉันก่อน ซึ่งฉันแสวงหามิตรภาพเพราะพระองค์ทรงมีความสำคัญต่อฉัน ไม่ใช่เพราะฉันต้องการบางสิ่งจากพระองค์ พระองค์เองนั่นแหละมีความสำคัญมากกว่าสิ่งที่พระองค์ทรงมอบให้ฉัน การรู้จักพระองค์เป็นเหตุผลที่ฉันอยากคุยกับพระองค์ตั้งแต่แรก หากไม่มีพระองค์ ชีวิตของฉันก็ไร้ศูนย์กลางและขาดความคิดที่ถูกต้อง ความปรารถนาที่ฉันจะได้อยู่กับพระองค์สำคัญกว่าสิ่งใดที่ฉันสามารถขอได้ พระองค์เองและการสถิตอยู่ของพระองค์เป็นศูนย์กลางของการอธิษฐานที่แท้จริง

**การเปลี่ยนแปลงการอธิษฐานที่มีพระเจ้าเป็นศูนย์กลาง**

คำอธิษฐานที่ทำให้พระเจ้าพอพระทัยเริ่มต้นด้วยความปรารถนาที่จะอยู่กับพระองค์ มันไม่ได้เริ่มต้นด้วยความปรารถนาและคำขอของฉัน เมื่อคำอธิษฐานของฉันไม่ยึดติดกับความสัมพันธ์อันเปี่ยมด้วยความรักกับพระองค์ คำอธิษฐานเหล่านั้นจะวนเวียนอยู่รอบๆ ตัวฉันมากกว่าพระเจ้าและพระประสงค์ของพระองค์ เมื่อฉันเข้าใจว่าความสัมพันธ์ของฉันกับพระเจ้าเป็นศูนย์กลางของการอธิษฐาน คำขอของฉันก็ได้รับการมุ่งเน้นใหม่โดยสิ้นเชิง ฉันเริ่มคิดและอธิษฐานจากมุมมองของพระเจ้า ฉันเริ่มมองเห็นคำขอ ความปรารถนา และชีวิตทั้งชีวิตของฉันผ่านสายพระเนตรของพระองค์ มุมมองนี้ทำให้การอธิษฐานดีขึ้น การลบมความสัมพันธ์กับพระเจ้าออกจากการอธิษฐาน การอธิษฐานนั้นจะกลายเป็นการขอฝ่ายเดียว เห็นแก่ตัว และผิด คำอธิษฐานที่มีพระเจ้าเป็นศูนย์กลางทำให้ความคิดของฉันเป็นอิสระจากการคิดถึงความต้องการของตัวเอง มันช่วยให้ฉันซื่อสัตย์กับพระเจ้าได้ ในแสงสว่างแห่งความรักและความศักดิ์สิทธิ์ของพระองค์ ฉันเริ่มมองเห็นตัวเองแตกต่างออกไป จุดประสงค์ที่แท้จริงของการอธิษฐานไม่ใช่การเติมเต็มความปรารถนาของฉัน แต่เป็นการกระชับความสัมพันธ์ของฉันกับพระเจ้าผู้เปลี่ยนแปลงชีวิตให้ลึกซึ้งยิ่งขึ้น เป็นเรื่องง่ายมากที่จะขอบางสิ่งบางอย่างจากพระเจ้าก่อนที่ฉันจะมีความสุขกับความเป็นเพื่อนของพระองค์

เมื่อฉันคิดถึงพระอุปนิสัยของพระเจ้า คุณสมบัติของพระองค์ และสิ่งที่พระองค์ทรงสามารถทำได้ และเมื่อฉันแสดงความสรรเสริญด้วยคำพูดของตัวเอง คำอธิษฐานของฉันก็เต็มไปด้วยชีวิตฝ่ายวิญญาณ ความชื่นชม และความยำเกรง คำอธิษฐานของฉันไม่ได้มุ่งเน้นไปที่ปัญหาของฉันอีกต่อไป แต่อยู่ที่พระเจ้าผู้ทรงเป็นนายเหนือความต้องการทั้งหมดของฉัน คำอธิษฐานแบบนี้ยกฉันขึ้นให้รู้สึกว่ากำลังเข้าเฝ้าพระองค์อยู่ มันไม่ได้เปลี่ยนพระเจ้า มันเปลี่ยนฉัน ทำไมเราไม่เริ่มอธิษฐานแบบนั้นล่ะ? มันจะเปลี่ยนชีวิตของคุณแน่นอน

มาอธิษฐานด้วยกัน

**เวลาอธิษฐาน (30-45 นาที)**

**อธิษฐานพระคำของพระเจ้า มัทธิว 6: 9-10**

เพราะฉะนั้นพวกท่านจงอธิษฐานเช่นนี้ว่า “ข้าแต่พระบิดาของข้าพระองค์ทั้งหลาย ผู้สถิตในสวรรค์ขอให้พระนามของพระองค์เป็นที่เคารพสักการะ ขอให้แผ่นดินของพระองค์มาตั้งอยู่ ขอให้เป็นไปตามพระทัยของพระองค์ ในสวรรค์เป็นอย่างไรก็ให้เป็นไปอย่างนั้นในแผ่นดินโลก…..”

**“โอพระเจ้า พระบิดาแห่งสวรรค์ ขอให้พระนามของพระองค์เป็นที่สักการะ”**

*พระบิดาผู้ทรงสถิตบนสวรรค์ผู้ทรงเมตตาของเรา พระองค์ทรงเป็นพระเจ้า พระองค์ทรงเป็นผู้ทรงอำนาจ ผู้ทรงรอบรู้ อัศจรรย์ และงดงาม พระองค์ทรงงดงามและมหัศจรรย์ พระองค์คือความจริง ความชอบธรรม และความรัก เราปรารถนาที่จะรู้จักพระองค์มากขึ้น เราต้องการชื่นชมอุปนิสัยของพระองค์ ความสามารถของพระองค์ บุคลิกภาพของพระองค์ และความตั้งใจของพระองค์ทุกวัน ขอทรงโปรดช่วยให้เราหลุดพ้นจากความเห็นแก่ตัวของเรา และให้คำอธิษฐานของเรามีศูนย์กลางอยู่ที่พระองค์ เอเมน*

**“ขอให้แผ่นดินของพระองค์มาตั้งอยู่ ขอให้เป็นไปตามน้ำพระทัยของพระองค์”**

*ข้าแต่พระเจ้า อาณาจักรของพระองค์เป็นสิ่งเดียวที่เราอยากจะปฏิญาณว่าจะจงรักภักดีอย่างเต็มที่ พระองค์ทรงปกครองด้วยความรัก ความจริง ความยุติธรรมและความชอบธรรม ความคิด แผนงาน และวิธีการของเราไม่สมบูรณ์ แต่น้ำพระทัยของพระองค์สมบูรณ์แบบเสมอ ขอพระองค์ทรงโปรดประทานอาณาจักรของพระองค์ไว้ในใจและดำเนินชีวิตของเราในวันนี้ ทำให้เรารู้ว่าพระองค์เป็นผู้ใด อาเมน*

**คำแนะนำการอธิษฐานเพิ่มเติม**

**ขอบคุณและสรรเสริญ**: ขอขอบคุณสำหรับพรที่เฉพาะเจาะจงและสรรเสริญพระเจ้าสำหรับความดีงามของพระองค์

**คำสารภาพ**: ใช้เวลาสักครู่เพื่อสารภาพเป็นการส่วนตัวและขอบคุณพระเจ้าสำหรับการให้อภัยของพระองค์

**คำแนะนำ**: ขอให้พระเจ้าประทานสติปัญญาสำหรับความท้าทายและการตัดสินใจในปัจจุบัน

**คริสตจักรของเรา:** อธิษฐานเผื่อความต้องการของคริสตจักรในระดับภูมิภาคและระดับโลก (ดูแผ่นงานแยกต่างหากพร้อมคำขอ)

**คำขอในท้องถิ่น:** อธิษฐานเผื่อความต้องการในปัจจุบันของสมาชิกคริสตจักร ครอบครัว และเพื่อนบ้าน

**ฟังและตอบสนอง**: ใช้เวลาในการฟังเสียงของพระเจ้าและตอบสนองด้วยการสรรเสริญหรือร้องเพลง

**เพลงที่แนะนำ**

*SDA Hymnal:* Holy, Holy, Holy (#73); How Great Thou Art (#86); Sweet Hour of Prayer (#478)

*Other Songs:* Father, I Adore You; His Name is Wonderful; Is He Worthy?; Jesus, Name Above All Names

แปลโดย นายจรัญ ดำรงเกียรติยศ